
JUDEŢUL TIMIŞ

MUNICIPIUL TIMIŞOARA

SERVICIUL ŞCOLI SPITALE
SC2018-27890/22.11.2018
EXPUNERE DE MOTIVE

      PRIVIND OPORTUNITATEA PROIECTULUI DE HOTĂRÂRE-privind închirierea imobilului situat în Timişoara, Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul  Spitalului  Clinic Municipal de Urgenţă  Timişoara.

     Având în vedere că, contractul  de închiriere  pentru imobilul situat în Timişoara,  Bv. Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara, expiră la data de 30.11.2018;
  Având în vedere adresa Spitalului Clinic Municipal de Urgenţă cu nr. E- 3108 din 25.10.2018, înregistrată la Primăria Municipiului Timişoara sub  nr. SC2018-025244/29.10.2018 şi  oferta  dl. Titu Ţirnea  în calitate de reprezentant al proprietarilor, privind închirierea imobilului  pe o perioadă de  un an, la preţul de de 22.000,00 lei/lună;
       Având în vedere Procesul verbal nr. 7/22.10.2018 al Comisiei de Negociere cu Terţii a  Consiliului Local;  

      Ţinând cont că la art. 190 alin 1 din Legea nr. 95/2006 privind reforma în domeniul sănătăţii, actualizată, se prevede  că autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale. 
    Având în vedere  că  în prezent  nu se dispune  de un alt imobil  care să  asigure  condiţii optime pentru desfăşurarea activităţi Clinici de Cardiologie – ASCAR, din cadrul Spitalului Clinic Municipal de Urgenţă Timişoara;
    -   Considerăm necesară şi oportună iniţierea unui proiect de hotărâre privind privind închirierea imobilului situat în Timişoara Bv.Revoluţiei 1989 nr. 12 în care funcţionează Clinica de Cardiologie – ASCAR  din cadrul Spitalului  Clinic Municipal de Urgenţă  Timişoara.

